Heuwels Fantasties betree die Top-20Die Heuwels Fantasties. Robbie Wessels se “Legendes” maak die week sy toetrede tot die Maroela Media Afrikaanse Top-20. Baie van die rugbytema-liedjies het die afgelope week goed gevaar te danke aan die Wêreldbeker-rugbytoernooi in Japan. Die Heuwels Fantasties het die afgelope week ’n nuwe enkelsnit bekendgestel, “Jy stel my teleur”. Die lied betree die week se Top-20 op nommer 18. “Jy stel my teleur” is die eerste enkelsnit vanaf `n vollengte album wat eersdaags uitgereik word. Ricus Nel en Snotkop bly vir die tweede week weer bankvas op nommer een. In vandeesweek se Maroela Media Afrikaanse Top-20 is daar sewe snitte wat styg, ses wat daal en vyf wat onveranderd bly.